stanford-oval/wikipedia huggingface dataset:
ตำบลตะเคียน (อำเภอกาบเชิง)
ประวัติ

แต่เดิม ตะเคียน (เขมรถิ่นไทย: กะกีร์, กัมพูชา: គគី) เป็นหมู่บ้านชาวไทยเชื้อสายเขมร บริเวณนี้เดิมเป็นป่ามีต้นตะเคียนขนาดใหญ่เป็นที่มาของชื่อหมู่บ้าน ตั้งอยู่ในบริเวณเส้นทางผ่านของหมอช้างชาวกวย หรือกูย ได้มาพักอาศัยที่คุ้มโคกสูงได้ไปจับโพนช้างป่าแถบ จังหวัดพิบูลสงคราม และภายหลัง สงครามโลกครั้งที่ 2 ไทยต้องส่งดินแดนจังหวัดพิบูลสงครามคืนให้แก่กัมพูชาในอารักขาของฝรั่งเศสขณะนั้น ปัจจุบันคือจังหวัดเสียมราฐ จังหวัดอุดรมีชัย และจังหวัดบันทายมีชัย ราชอาณาจักรกัมพูชา โดยใช้เส้นทางเข้าที่ช่องจบก ช่องเปรอ ช่องระยี ช่องปลดต่าง และช่องคอโค ตามแนว ทิวเขาพนมดงรัก ซึ่งมีหมู่บ้านบุ และบ้านตาเกาว์ ที่อยู่ติดแนวชายแดนไทย–กัมพูชา ที่มาจะเป็นประการใดไม่ปรากฏแน่ชัด แต่สันนิษฐานได้ว่าผู้คนที่มาบุกเบิกแผ้วถางป่าซึ่งรกชันเพื่อเป็นที่อยู่อาศัยและทำกินในพื้นที่นี้ โดยช่วงแรกบ้านตะเคียนขึ้นอยู่กับตำบลกระเทียม (หมู่ที่ 7) อำเภอสังขะ จังหวัดสุรินทร์
วันที่ 11 สิงหาคม 2518 ได้จัดตั้งตำบลคูตัน อำเภอสังขะ จังหวัดสุรินทร์ เป็นหมู่บ้านในเขตการปกครองของตำบลคูตัน
วันที่ 14 กรกฎาคม 2520 จัดตั้งกิ่งอำเภอกาบเชิง อำเภอปราสาท ได้รับโอนพื้นที่ตำบลคูตัน และตำบลด่าน อำเภอสังขะ
วันที่ 20 มีนาคม 2522 ได้รับการยกฐานะเป็นอำเภอกาบเชิง
วันที่ 1 เมษายน 2538 ได้แยกไปตั้งกิ่งอำเภอพนมดงรัก (4 ตำบล 43 หมู่บ้าน)
วันที่ 1 กรกฎาคม 2533 ได้รับการตั้งเป็นพื้นที่ตำบลตะเคียน โดยแยกจากตำบลคูตัน โดยมีเขตการปกครอง รวม 7 หมู่บ้าน ดังนี้
หมู่ที่ 1 โอนมาจากหมู่ที่ 2 (บ้านตะเคียน) ตำบลคูตัน
หมู่ที่ 2 โอนมาจากหมู่ที่ 3 (บ้านสกล) ตำบลคูตัน
หมู่ที่ 3 โอนมาจากหมู่ที่ 7 (บ้านรุน) ตำบลคูตัน
หมู่ที่ 4 โอนมาจากหมู่ที่ 10 (บ้านใหม่ดงเย็น) ตำบลคูตัน
หมู่ที่ 5 โอนมาจากหมู่ที่ 11 (บ้านร่มราษฎร์) ตำบลคูตัน
หมู่ที่ 6 โอนมาจากหมู่ที่ 12 (บ้านโคกวัด) ตำบลคูตัน
หมู่ที่ 7 โอนมาจากหมู่ที่ 13 บ้านโพธิ์ทอง) ตำบลคูตัน
วันที่ 8 เมษายน 2540 มีเขตการปกครอง รวม 8 หมู่บ้าน คือ หมู่ที่ 8 บ้านสกลพัฒนา
ปัจจุบัน มีเขตการปกครอง รวม 9 หมู่บ้าน คือ หมู่ที่ 9 บ้านตะเคียน
มี นายประสิทธิ์ พิเรศรัมย์ เป็นกำนัน
มี นายพิชัย  เผยศิริ เป็นนายกองค์การบริหารส่วนตำบล
มี นายเนม  วันฤกษ์ เป็นประธานสภาองค์การบริหารส่วนตำบล
สภาตำบลตะเคียนได้รับการยกฐานะเป็นองค์การบริหารส่วนตำบลตะเคียน ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล ลงวันที่ 25 ธันวาคม พ.ศ. 2539
อาณาเขตติดต่อ

ทิศเหนือ ติดต่อกับตำบลคูตัน อำเภอกาบเชิง
ทิศใต้ ติดต่อกับจังหวัดอุดรมีชัย (ราชอาณาจักรกัมพูชา)
ทิศตะวันออก ติดต่อกับตำบลด่าน อำเภอกาบเชิง
ทิศตะวันตก ติดต่อกับตำบลกาบเชิง อำเภอกาบเชิง
หมู่บ้าน

ตำบลตะเคียนแบ่งเขตการปกครองออกเป็น 9 หมู่บ้าน ดังนี้
หมู่ที่ 1 บ้านตะเคียน
หมู่ที่ 2 บ้านสกล
หมู่ที่ 3 บ้านรุน
หมู่ที่ 4 บ้านใหม่ดงเย็น
หมู่ที่ 5 บ้านร่มราษฎร์
หมู่ที่ 6 บ้านโคกวัด
หมู่ที่ 7 บ้านโพธิ์ทอง
หมู่ที่ 8 บ้านสกลพัฒนา
หมู่ที่ 9 บ้านตะเคียน
สถานที่สำคัญ

ที่ทำการองค์การบริหารส่วนตำบลตะเคียน
วัด/สำนักสงฆ์ 6 แห่ง
โรงเรียนบ้านตะเคียน
โรงเรียนบ้านสกล
โรงเรียนตำรวจตระเวนชายแดนท่านผู้หญิงสุประภาดา เกษมสันต์
ศูนย์พัฒนาเด็กเล็กบ้านตะเคียน
ศูนย์พัฒนาเด็กเล็กบ้านสกล
โรงพยาบาลส่งเสริมสุขภาพตำบลตะเคียน
โรงพยาบาลส่งเสริมสุขภาพตำบลบ้านสกล
เขตรักษาพันธุ์สัตว์ห้วยทับทัน-ห้วยสำราญ อำเภอกาบเชิง จังหวัดสุรินทร์
หน่วยป้องกันรักษาที่ สร.4
สถานที่ท่องเที่ยว

เขตรักษาพันธุ์สัตว์ห้วยทับทัน-ห้วยสำราญ อำเภอกาบเชิง จังหวัดสุรินทร์
เขื่อนห้วยตาเกาว์ใหม่ อำเภอกาบเชิง จังหวัดสุรินทร์
จุดชมวิวช่องปลดต่าง เขตรักษาพันธุ์สัตว์ห้วยทับทัน-ห้วยสำราญ อำเภอกาบเชิง จังหวัดสุรินทร์
จุดชมวิวผาตะวันลับ (จันระตาขอด) เขตรักษาพันธุ์สัตว์ห้วยทับทัน-ห้วยสำราญ อำเภอกาบเชิง จังหวัดสุรินทร์
การบริหาร > ทำเนียบกำนัน

นายปัญญา จิตโชคอำนวย
นายสมเกียรติ ศรีวาจร
นายสมจิตร นาลอย
นายทองย้อย สาแก้ว
นายบุญส่ง จันทรี
นายประสิทธิ์ พิเรศรัมย์ - ปัจจุบัน
การบริหาร > ทำเนียบประธานบริหาร/นายกองค์การบริหารส่วนตำบล

นายสมเกียรติ ศรีวาจร ระยะเวลาดำรงตำแหน่ง 23 ก.พ. 2540 – 1 มี.ค. 2542
นายสมเกียรติ ศรีวาจร ระยะเวลาดำรงตำแหน่ง 11 พ.ค. 2542 – 10 พ.ค. 2544
นายปกรณ์ เอ็นดู ระยะเวลาดำรงตำแหน่ง 17 ก.ค. 2544 – 2546
นายแอ๊ด จันทรี ระยะเวลาดำรงตำแหน่ง 2546 – 22 มิ.ย. 2548
นายสมเกียรติ ศรีวาจร ระยะเวลาดำรงตำแหน่ง 31 ก.ค. 2548 – 30 ก.ค. 2552
นายทองคำ เฉลิมรัมย์ ระยะเวลาดำรงตำแหน่ง 6 ก.ย. 2552 – 5 ก.ย. 2556
นายทองคำ เฉลิมรัมย์ ระยะเวลาดำรงตำแหน่ง 19 ต.ค. 2556 – 30 ก.ย. 2564
นายพิชัย  เผยศิริ ระยะเวลาดำรงตำแหน่ง 28 พฤศจิกายน 2564 – ปัจจุบัน
การบริหาร > ทำเนียบประธานสภาองค์การบริหารส่วนตำบล

นายสุรศักดิ์ เมาเสม ระยะเวลาดำรงตำแหน่ง 2540 – 10 พ.ค. 2544
นายสาด สุดหาร ระยะเวลาดำรงตำแหน่ง 2544 – 22 มิ.ย. 2548
นายทองคำ เฉลิมรัมย์ ระยะเวลาดำรงตำแหน่ง 2548 – 30 ก.ค. 2552
นายเสถียร ธรรมนักสุข ระยะเวลาดำรงตำแหน่ง 16 ต.ค. 2552 – 5 ก.ย. 2556
นายเสถียร ธรรมนักสุข ระยะเวลาดำรงตำแหน่ง 25 พ.ย. 2556 – 30 ก.ย. 2564
นายเนม วันฤกษ์ ระยะเวลาดำรงตำแหน่ง 4 มกราคม 2565 – ปัจจุบัน
การบริหาร > ทำเนียบปลัดองค์การบริหารส่วนตำบล

จ่าเอกบรรณ นามเคน ระยะเวลาดำรงตำแหน่ง 15 ก.ค. 2540 – 1 เม.ย. 2553
นายสุรพล แสนกล้า ระยะเวลาดำรงตำแหน่ง 1 เม.ย. 2553 – 1 ส.ค. 2559
นางวันทนา ลายลุน ระยะเวลาการดำรงตำแหน่ง 4 ต.ค. 2559 – 2 พ.ย. 2563
นายสิทธิพัฒน์ เหลาทอง ระยะเวลาการดำรงตำแหน่ง 1 ธ.ค. 2563 – ปัจจุบัน
ประมวลเรื่องปรัมปราเมโสโปเตเมีย

จารึกมหากาพย์กิลกาเมชแผ่นที่ 5 จากสมัยบาบิโลเนียเก่า (2003–1595 ปีก่อนคริสตกาล)
ประมวลเรื่องปรัมปราเมโสโปเตเมีย หมายถึงกลุ่มเรื่องปรัมปรา คัมภีร์ หรือวรรณกรรมที่มาจากภูมิภาคเมโสโปเตเมียในเอเชียตะวันตกเฉียงใต้ปัจจุบัน โดยเฉพาะอย่างยิ่งอารยธรรมซูเมอร์ แอกแคด และอัสซีเรีย ซึ่งทั้งหมดดำรงอยู่ในช่วงประมาณ 3000–400 ปีก่อนคริสตกาล งานเหล่านี้ถูกจารด้วยอักษรรูปลิ่มบนแผ่นหินหรือดินเหนียว บอกเล่าเรื่องราวความเชื่อและจักรวาลวิทยาของชาวเมโสโปเตเมีย
ตำนานการถือกำเนิด

ชาวเมโสโปเตเมียมีการบันทึกตำนานการถือกำเนิดไว้หลายเรื่อง ซึ่งแตกต่างไปตามอารยธรรมที่มีอำนาจในขณะนั้น บางเรื่องซ้ำซ้อนกันเนื่องจากเป็นการเล่าต่อกันมาแบบปากเปล่า ตำนานการถือกำเนิดที่เชื่อว่าเก่าแก่ที่สุดคือ ตำนานกำเนิดอีริดู (The Eridu Genesis) หรือตำนานการถือกำเนิดของซูเมอร์ อายุราว 2300 ปีก่อนคริสตกาล ตำนานนี้พอจะสรุปได้ว่ามีการสร้างเมืองมนุษย์โดยเหล่าเทพ แต่ภายหลังเทพเอนลิล เทพสูงสุดของปวงเทพซูเมอร์ดลให้เกิดน้ำท่วมใหญ่เพื่อจำกัดประชากรมนุษย์ที่มากเกิน Ziusudra กษัตริย์แห่งเมืองชูรัปปักผู้ได้รับคำเตือนจากพระผู้สร้างเองกีได้ขึ้นเรือใหญ่เพื่อลี้ภัยน้ำท่วม ทั้งนี้ไม่ทราบเนื้อหาต่อจากนี้เนื่องจากแผ่นจารึกอยู่ในสภาพเสียหายมากและเนื้อหาหลายส่วนขาดหายไป
อะทราฮาซิส (Atra-Hasis) เป็นตำนานการถือกำเนิดที่มีเนื้อหาคล้ายตำนานกำเนิดอีริดู บันทึกด้วยภาษาแอกแคดในสมัยศตวรรษที่ 18 ก่อนคริสตกาล บรรยายการสร้างมนุษย์คนแรกโดยเทพีมามีเพื่อลดภาระงานของเทพ แต่เมื่อมนุษย์มีประชากรมากเกิน เทพเอนลิลได้บันดาลให้เกิดเภทภัยต่าง ๆ รวมถึงน้ำท่วมใหญ่ อะทราฮาซิส กษัตริย์เมืองชูรัปปักผู้ได้รับคำเตือนจากเทพเองกีได้พาครอบครัวและฝูงสัตว์ขึ้นเรือใหญ่ก่อนจะเกิดน้ำท่วมนาน 7 วัน และจบลงที่อะทราฮาซิสได้ขึ้นสู่สรวงสวรรค์
เอนูมาเอลิช (Enûma Eliš) เป็นตำนานการถือกำเนิดของบาบิโลเนีย ฉบับที่ค้นพบที่หอสมุดอาชูร์บานิพัลอยู่ในสมัยศตวรรษที่ 7 ก่อนคริสตกาล แต่อาจสืบย้อนไปไกลถึงรัชสมัยพระเจ้าฮัมมูราบีราวศตวรรษที่ 18 ก่อนคริสตกาล อีนูมาอีลิชกล่าวถึงการก่อกำเนิดของจักรวาลและสงครามระหว่างเทพยุคบรรพกาลกับเทพยุคหลังที่จบลงด้วยชัยชนะของมาร์ดุก ผู้สร้างโลกจากร่างติอามัตผู้พ่ายแพ้ และสร้างมนุษย์จากชิ้นส่วนของเทพที่สนับสนุนติอามัต
ตำนานวีรบุรุษ

นอกเหนือจากตำนานการถือกำเนิด ชาวเมโสโปเตเมียยังบันทึกเรื่องราวของวีรบุรุษ เช่น มหากาพย์กิลกาเมชที่เล่าถึงการผจญภัยของกษัตริย์กิลกาเมชผู้ทะนงตน นำไปสู่การสูญเสียเพื่อนสนิทเอนกิดู ทำให้กิลกาเมชออกตามหาคุณค่าของชีวิตก่อนจะจบลงที่กิลกาเมชยอมรับชะตากรรมตนเองแล้วกลับมาปกครองเมืองอย่างเป็นสุข มีการประมาณว่ามหากาพย์กิลกาเมชอยู่ในสมัย 1800 ปีก่อนคริสตกาล ถือเป็นหนึ่งในงานประพันธ์ช่วงต้นประวัติศาสตร์ที่หลงเหลือมาถึงปัจจุบัน เป็นคัมภีร์ทางศาสนาที่เก่าแก่เป็นอันดับสองรองจากข้อความพิระมิด และเชื่อว่ามีอิทธิพลบางส่วนต่องานรุ่นหลังอย่างหนังสือปฐมกาล
ตำนานอะดาปากล่าวถึงอะดาปา มนุษย์ผู้ปราดเปรื่องที่หักปีกของลมใต้หลังทำให้เรือเขาล่ม เทพแห่งท้องฟ้าอันจึงเรียกตัวเขาไปพบ แต่ระหว่างนั้นเทพเองกีได้สั่งให้อะดาปาปฏิเสธอาหารที่เทพอันประทานให้ทั้งที่อาหารนั้นจะทำให้อะดาปากลายเป็นอมตะ ท้ายที่สุดอะดาปาเชื่อเทพเองกีแล้วกลับมาโลกมนุษย์อย่างผู้ที่ต้องตาย ตำนานอะดาปาอธิบายความตายและการตกในบาปของมนุษย์ตามความเชื่อของชาวเมโสโปเตเมีย มีที่มาจากบาบิโลเนียสมัยที่ปกครองโดยชนชาวแคสไซต์สมัยศตวรรษที่ 16 ก่อนคริสตกาล
ธรรมะและอธรรม

ธรรมะและอธรรม เป็นหนึ่งในใจความหลักที่ใช้กันโดยทั่วไปในงานเขียนวรรณกรรม และใช้เป็นมาตรฐานโดยทั่วไปที่ใช้ในการวัดอุปนิสัยของมนุษย์ ความขัดแย้งระหว่างธรรมะ และอธรรมจะมีส่วนเกี่ยวพันกับตัวแปรหลายประการ ซึ่งเป็นการต่อสู้ระหว่างปัจเจกชนหรือแนวคิด โดยฝ่ายหนึ่ง คือ ฝ่ายธรรมะ และอีกฝ่ายหนึ่ง คือ ฝ่ายอธรรม และอีกส่วนหนึ่งคือความขัดแย้งภายในจิตใจของมนุษย์ โจเซฟ คอนราดได้กล่าวถึงมนุษย์ทุกคนว่า "มีความชั่วร้ายแฝงอยู่ในตัว"
ทิฏฐธัมมิกัตถประโยชน์

ทิฏฐธัมมิกัตถประโยชน์ เป็นหลักธรรมในพุทธศาสนา คือ ประโยชน์ในปัจจุบัน 4 อย่าง บ้างเรียกว่า หัวใจเศรษฐี (อุ อา กะ สะ)  อาจเรียกสั้น ๆ ว่า ทิฏฐธัมมิกัตถะ (เนื่องจากอัตถะ แปลว่า ประโยชน์อยู่แล้ว จึงไม่จำเป็นต้องมีประโยชน์ ซ้ำซ้อนกันสองคำก็ได้) หรืออาจเรียกเต็ม ๆ ว่า ทิฏฐธัมมิกัตถสังวัตตนิกธรรม 4 หมายถึง ธรรมที่เป็นไปเพื่อประโยชน์ในปัจจุบัน หลักธรรมอันอำนวยประโยชน์สุขขั้นต้น เพื่อประโยชน์สุขสามัญที่มองเห็นกันในชาตินี้ ที่คนทั่วไปปรารถนา มี ทรัพย์ ยศ เกียรติ ไมตรี เป็นต้น อันจะสำเร็จด้วยธรรม 4 ประการ คือ
อุฏฐานสัมปทา ถึงพร้อมด้วยความหมั่น เช่น ขยันหมั่นเพียร เลี้ยงชีพด้วยการหมั่นประกอบการงาน เป็นผู้ขยันไม่เกียจคร้านในการงานนั้น ประกอบด้วยปัญญาเครื่องสอดส่อง อันเป็นอุบายในการงานนั้น ให้สามารถทำได้สำเร็จ
อารักขสัมปทา ถึงพร้อมด้วยการรักษาโภคทรัพย์ (ที่หามาได้ด้วยความขยันหมั่นเพียร โดยชอบธรรม) เขารักษาคุ้มครองโภคทรัพย์เหล่านั้นไว้ได้พร้อมมูล ไม่ให้ถูกลัก หรือทำลายไปโดยภัยต่าง ๆ
กัลยาณมิตตตา คบคนดี ไม่คบคนชั่ว อยู่อาศัยในบ้านหรือนิคมใด ย่อมดำรงตน เจรจา สนทนากับบุคคลในบ้านหรือนิคมนั้น ซึ่งเป็นผู้มีสมาจารบริสุทธิ์ ผู้ถึงพร้อมด้วยศรัทธา ศีล จาคะ ปัญญา
สมชีวิตา อยู่อย่างพอเพียง รู้ทางเจริญทรัพย์และทางเสื่อมแห่งโภคทรัพย์ แล้วเลี้ยงชีพพอเหมาะ ไม่ให้สุรุ่ยสุร่ายฟูมฟายนัก ไม่ให้ฝืดเคืองนัก ด้วยคิดว่า รายได้ของเราจักต้องเหนือรายจ่าย และรายจ่ายของเราจักต้องไม่เหนือรายได้
แหล่งข้อมูลอื่น

ทีฆชาณุสูตร ในวิกิซอร์ซ
ธรรมาสน์

ระวังสับสนกับ แท่นเทศน์
พระเทศน์บนธรรมาสน์
ธรรมาสน์ คือแท่นเทศนา ในศาสนาพุทธนั้นเป็นสถานที่สำหรับพระภิกษุสามเณรนั่งแสดงธรรม ในการประกอบศาสนกิจพิธีโดยเฉพาะการแสดงพระธรรมเทศนาต่อพุทธศาสนิกชน หรือไว้สำหรับพระภิกษุสงฆ์องค์ประธานของพิธีกรรมต่างๆ ภายในสิมของภาคอีสาน หรือเป็นศาสนกิจอย่างที่เรียกว่าการสวดปาติโมกข์หรือปั่นปาติโมกข์ ซึ่งเป็นการทบทวนพระธรรมวินัยศีล 227 ข้อของพระสงฆ์ด้วยกันเอง
ในขณะเดียวกัน ในศาสนาคริสต์นิกายโรมันคาทอลิก ก็มีธรรมาสน์เช่นกัน โดยมีชื่อเรียกว่า pulpit โดยแท่นเทศนาในศาสนาคริสต์นี้ จะเป็นแท่นยกพื้นสูง ในอดีตนั้นจะเป็นทรงกลมหรือทรงเหลี่ยมขนาดมีผู้ยืนได้ผู้เดียว โดยจะตั้งอยู่ทางซ้ายมือของผู้ร่วมพิธีแต่อยู่ในบริเวณ "พระแท่นบูชา" ส่วนทางด้านขวานั้นเป็น "แท่นอ่าน" ซึ่งธรรมาสน์ในศาสนาคริสต์นี้ มีเพียงนักบวชเท่านั้นที่ขึ้นอ่านพระวรสารได้ เฉกเช่นกับพระภิกษุสามเณรนั่งแสดงธรรม
ธรรมสวนานิสงส์ 5

ธรรมสวนานิสงส์ 5 คือ อานิสงส์ในการฟังธรรม ตามความเชื่อในพระพุทธศาสนามีทั้งหมด 5 ประการ ได้แก่
1. อสฺสุตํ สุณาติ คือ ย่อมได้ฟังสิ่งที่ยังไม่เคยฟัง, ได้เรียนรู้สิ่งที่ยังไม่เคยเรียนรู้
2. สุตํ ปริโยทเปติ คือ สิ่งที่เคยได้ฟัง ก็ทำให้แจ่มแจ้ง เข้าใจชัดเจนยิ่งขึ้น
3. กงฺขํ วิหนติ คือ แก้ข้อสงสัยได้, บรรเทาความสงสัยเสียได้
4. ทิฏฺฐึ อุชุ ํ กโรติ คือ ทำความเห็นให้ถูกต้องได้
5. จิตฺตมสฺส ปสีทติ คือ จิตของเขาย่อมผ่องใส
ปรัชญัปติวาท

นิกายปรัชญัปติวาท เป็นนิกายฝ่ายอาจริยวาท ซึ่งแยกมาจากนิกายเอกัพยาวหาริกะตามหลักฐานฝ่ายบาลี ส่วนหลักฐานฝ่ายสันสกฤตกล่าวว่าแยกมาจากนิกายมหาสางฆิกะ หลักธรรมส่วนใหญ่เหมือนนิกายมหาสางฆิกะ ที่ต่างไปคือ ถือว่าทุกข์ไม่มีขันธ์ อายตนะ 12 เป็นมายา ไม่มีอกาล บุญกุศลเป็นเหตุปัจจัยให้ได้บรรลุอริยมรรค
ปรัชญา เพิ่มพานิช

ปรัชญา เพิ่มพานิช ชื่อเล่น แป๊ก เป็นเลขานุการคณะกรรมการผู้ตัดสินสมาคมฟุตบอลแห่งประเทศไทย  และเป็นผู้ช่วยผู้ตัดสิน (เดิมเรียกว่า ผู้กำกับเส้น) ชาวไทยคนเดียวที่ได้รับเลือกจากสหพันธ์ฟุตบอลนานาชาติ (ฟีฟ่า) ให้ทำหน้าที่ในการแข่งขันฟุตบอลโลก 2006 รอบสุดท้าย ที่ประเทศเยอรมนี ระหว่างวันที่ 9 มิถุนายน - 9 กรกฎาคม พ.ศ. 2549 และเป็นผู้ช่วยผู้ตัดสินในฟุตบอลฟีฟ่าคอนเฟเดอเรชันส์คัพ 2005 อีกด้วย
ในการแข่งขันฟุตบอลโลกครั้งนี้ มีผู้ตัดสินชาวเอเชีย 6 คน จากจำนวนผู้ตัดสินทั้งหมด 84 คน ในจำนวน 6 คนนี้ทำหน้าที่ผู้ตัดสิน 2 คน ผู้ช่วยผู้ตัดสิน 4 คน
ปรัชญา เพิ่มพานิช เป็นคนไทยคนที่สองที่ได้ทำหน้าที่ในการแข่งขันฟุตบอลโลก ต่อจาก ภิรมย์ อั๋นประเสริฐ ที่ได้ไปทำหน้าที่ผู้ตัดสิน ฟุตบอลโลก 1998 ที่ประเทศฝรั่งเศส
ประทวน สุทธิอำนวยเดช

| ประทวน สุทธิอำนวยเดชม> ป.ช., ม.ว.ม..ข้อมูลส่วนบุคคล |
| --- | --- |
เกิด: 18 กรกฎาคม พ.ศ. 2496 (71 ปี)
พรรคการเมือง: พลังประชารัฐ (2562–2566)   ภูมิใจไทย (2566–ปัจจุบัน)

ประทวน สุทธิอำนวยเดช (เกิด 18 กรกฎาคม พ.ศ. 2496) สมาชิกวุฒิสภาไทย ชุดที่ 11 อดีตสมาชิกสภาผู้แทนราษฎรจังหวัดลพบุรี อดีตสมาชิกวุฒิสภาจังหวัดลพบุรี
ประวัติ

ประทวน สุทธิอำนวยเดช เกิดเมื่อวันที่ 18 กรกฎาคม พ.ศ. 2496 จบการศึกษาระดับปริญญาตรี วิศวกรรมศาสตรบัณฑิต สาขาวิศวกรรมอุตสาหกการ จากสถาบันเทคโนโลยีราชมงคล และระดับปริญญาโท บริหารธุรกิจมหาบัณฑิต สาขาการบริหารธุรกิจ จากมหาวิทยาลัยรามคำแหง
การทำงาน

ประทวน สุทธิอำนวยเดช เคยรับราชการครูในสังกัดโรงเรียนโยธินบูรณะ กรมสามัญศึกษา กระทรวงศึกษาธิการ ต่อมาเปลี่ยนสายงานมาเป็นวิศวกร ในสังกัดกรมโรงงาน กระทรวงอุตสาหกรรม และกรมชลประทาน กระทรวงเกษตรและสหกรณ์ จนกระทั่งได้รับแต่งตั้งเป็นหัวหน้าส่วนราชการประจำจังหวัด ในตำแหน่งอุตสาหกรรมจังหวัดถึง 7 จังหวัด ได้แก่ สมุทรปราการ ปทุมธานี สุพรรณบุรี สิงห์บุรี อุทัยธานี ชัยภูมิ และลพบุรี
ต่อมาเข้าสู่งานการเมืองโดยการลงสมัครรับเลือกตั้งสมาชิกวุฒิสภาจังหวัดลพบุรี ในปี 2557 และได้รับเลือกตั้งเป็นสมาชิกวุฒิสภา หลังจากนั้นได้รับแต่งตั้งเป็นสมาชิกสภาปฏิรูปแห่งชาติ (สปช.) และลงสมัครรับเลือกตั้งสมาชิกสภาผู้แทนราษฎรจังหวัดลพบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็นสมาชิกสภาผู้แทนราษฎรสมัยแรก ในสังกัดพรรคพลังประชารัฐ
ประทวน สุทธิอำนวยเดช ได้รับแต่งตั้งเป็นประธานคณะกรรมาธิการวิสามัญพิจารณาศึกษาแก้ไขปัญหาการออกประทานบัตรเหมืองแร่และผลกระทบด้านสิ่งแวดล้อมจากการทำเหมืองแร่ ในสภาผู้แทนราษฎรไทย ชุดที่ 25
ต่อมาได้ลาออกจากตำแหน่ง เพื่อเข้ารับเลือกตั้งในการเลือกตั้งปีพ.ศ. 2566 ในสังกัดพรรคภูมิใจไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2547 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2548 –  เหรียญจักรพรรดิมาลา (ร.จ.พ.)
ธรรมศาลาของทาสอิสระ

กลุ่มชาวยิวเฮลเลนิสต์ที่ถูกกล่าวถึงในกิจการของอัครทูต
ในกิจการของอัครทูต ธรรมศาลาของทาสอิสระ ภาษาอังกฤษเรียกว่า Synagogue of the Libertines (เช่นในฉบับพระเจ้าเจมส์, Wycliffe's Bible) หรือ Synagogue of the Freedmen (เช่นในฉบับพระเจ้าเจมส์ใหม่, New Revised Standard Version) เป็นกลุ่มของชาวยิวเฮลเลนิสต์ที่โต้แย้งกับนักบุญสเทเฟนในกิจการ 6:9
ความภาษากรีกของวรรคนี้มีความว่า:
ความภาษาอังกฤษว่า:
ความภาษาไทยว่า:
ทิงนองนอย

ทิงนองนอย  เป็นผลงานสตูดิโออัลบั้มลำดับที่ 5 ของโมเดิร์นด็อก โดยเป็นผลงานชุดแรกที่ผลิตโดยสังกัดของตนเอง อัลบั้มนี้ยังได้รับรางวัลสาขาอัลบั้มเพลงไทยยอดเยี่ยมจาก Music Express Awards 2008 ภาพหน้าปกของอัลบั้มนี้คือภาพถ่ายหินตาบนเกาะสมุย
รายชื่อเพลง

ฉันยังคงหายใจ (Still Breathing) featuring สุวีระ บุญรอด
นิยาย (Novel)
วันสุดท้าย (Last Day)
เงินล้าน (Million)
ไปด้วยกัน (Come Together)
BTS
แสงจันทร์ (Moon Light)
เคว้ง (Alone)
ย้อนเวลา (Time Machine)
รักเธอรอเก้อ (Wait) featuring รัดเกล้า อามระดิษ
พอแล้ว (That's It!)
เสน่หา (Saneha)
รางวัล

B.A.D. Awards มอบรางวัลความคิดสร้างสรรค์สาขามิวสิควิดีโอยอดเยี่ยมให้กับเพลง เงินล้าน และ นิยาย
HAMBURGER AWARDS มอบรางวัลเพลงยอดเยี่ยมในเพลง เงินล้าน
คมชัดลึก อวอร์ดส์ มอบรางวัลเพลงยอดเยี่ยมประจำปีในเพลง  เงินล้าน
สีสัน อะวอร์ด มอบรางวัลศิลปินกลุ่มยอดเยี่ยมและ เพลงยอดเยี่ยมประจำปี 2551
อัลบั้ม ทิงนองนอย ได้รับรางวัลสาขาอัลบั้มเพลงไทยยอดเยี่ยมจาก Music Express Awards 2008
Seed Awards มอบรางวัลให้เพลง เงินล้าน เป็นเพลงยอดเยี่ยมสุดซี้ดแห่งปี
ท่าอากาศยานนานาชาติมัสกัต

ท่าอากาศยานนานาชาติมัสกัต (IATA: MCT, ICAO: OOMS), ชื่อเดิมคือ ท่าอากาศยานนานาชาติซีป , เป็นท่าอากาศยานหลักของ [โอมาน] ตั้งอยูห่างจากเมืองเก่าราวๆ 32 กิโลเมตร และอยู่ในเขตเมืองหลวงของกรุงมัสกัด ท่าอากาศยานแห่งนี้เป็นทำหน้าที่บริการสารการบินประจำชาติอย่างโอมานแอร์ และสารการบินต้นทุนต่ำอย่าง ซาลามแอร์ ที่ให้บริการทั้งภายในภูมิภาคและรวมถึงเอเชีย แอฟริกา และยุโรป
ประวัติ

ในปี 2516 เปิดให้บริการท่าอากาศยานนานาชาติซีป เพื่อใช้ทดแทนสนามบินเล็กๆ อย่าง เบย์ อัล ฟาลาซ  ซึ่งเป็นหน่วยบัญชาการของกองทัพอากาศมาก่อน รวมถึงใช้ในสงครามกัฟ ในปี 2534 ในชื่อปฏิบัติการ เมจิก รันอะบาว โดยความร่วมมือของกับกองทัพเรือโอมาน ฐานแห่งนี้ถูกใช้ปล่อย Vickers VC10 ของฝูงบิน RAF ในระหว่างฝึกสงคราวอ่าวกับกองทัพอากาศ SEPECAT Jaguars.
วันที่ 1 กุมภาพันธ์ 2551 ชื่อสนามบินแห่งนี้ได้รับการเปลี่ยนอย่างเป็นทางการจาก ท่าอากาศยานนานาชาติซีป เป็น ท่าอากาศยานนานาชาติมัสกัต
สิ่งอำนวยความสะดวก

พื่นที่ของท่าอากาศยานทั้งหมด 21.24 ตารางกิโลเมตร โดยมีจุดเด่นของอาคารผู้โดยสารหนึ่งหลังเดิมที่มีขนาดเล็ก หนึ่งรันเวย์ และส่วนประกอบอย่างอาคารสินค้า อาคารบริการต่างๆ หลังจากมีการสร้างขยายทำให้ท่าอากาศยานแห่งนี้มีอาคารผู้โดยสารหลังใหม่ อาคารควบคุมการบินหลังใหม่ อาคารใหม่ๆ เหล่านี้ได้รับการทดสอบตอนเดือนธันวาคม 2560 ซึ่งผลที่ได้เป็นที่น่าพอใจ สิ่งอำนวยความสะดวกยังรวมถึงอาคารผู้โดยสารระดับ VIP และอาคารปฏิบัติงานของเจ้าหน้าที่ของโอมานแอร์  สำหรับไฟลท์ของกษัตริย์และกองทัพอากาศโอมานนั้น จะใช้สนามบินแห่งนี้บางส่วนด้วย
ปี 2562 ท่าอากาศยานแห่งนี้ได้รับการติดตั้งระบบตรวจจับโดรนอย่างAaronia AARTOS C-UAS  ซึ่งเป็นสนามบินนานาชาติแห่งแรกที่ได้รับการติดตั้งระบบดังกล่าว
สิ่งอำนวยความสะดวก > อาคารผู้โดยสาร > อาคารผู้โดยสารหลังที่ 1 (อาคารใหม่)

อาคารผู้โดยสารหลังใหม่ถูกเปิดให้ใช้งานเมื่อวันที 20 เดือนมีนาคม ปี 2561 เป็นอาคารทางเหนือของอาคารหลังเดิมและรันเวย์เดิม อาคารหลังใหม่สามารถรองรับผู้โดยสารได้ 20 ล้านคนต่อปีเมื่อเฟสแรกเสร็จสิ้น  สำหรับในส่วนของเฟสที่สองและสามนั้น ท่าอากาศยานสามารถรองรับได้ที่ 24 และ 48 ล้านคนตามลำดับ  สำหรับอาคารผู้โดยสารมีพื้นที่ 580,000 ตาราเมตร มีจำนวนเคาเตอร์เช็คอิน 118 เคาเตอร์  และ 10 สายพานรับกระเป๋า และจำนวน 82 เคาเตอร์สำหรับตรวจลงนามพาสปอร์ต มีจุดเชื่อมเครื่องบิน 45 จุด และมีอาคาร ATC สูง 97 เมตร อาคารใหม่แห่งนี้ตั้งอยู่ระหว่างรันเวย์เก่าและรันเวย์ใหม่ ส่วนรันเวย์ใหม่นั้นสามารถรองรับเครื่องขนาดใหญ่อย่าง Airbus A380s และ Boeing 747s.ได้
วันที่ 31 มกราคา 2561 มีการประกาศย้ายอาคารผู้โดยสารไปยังหลังใหม่ ในวันที่ 20 มีนาคม 2561   อาคารผู้โดยสารหลังใหม่ถูกให้บริการครั้งแรกเมื่อเวลา 15.00 น. โดยสารการบินโอมานแอร์  และขาเข้าจากนาจาฟ เวลา 18.30 น.
สิ่งอำนวยความสะดวก > อาคารผู้โดยสาร > อาคารผู้โดยสารหลังที่ 2 (อาคารเก่า)

อาคารหลังที่ 2 เป็นอาคารเดี่ยว สองชั้นรูปตัวที เปิดให้บริการตั้งแต่ปี 2513 ถูกนำมาเพื่อใช้ทดแทน ท่าอากาศยานบาอิทอัลฟาลาจ และสามารถที่จะขยายเพื่อรองรับการเพิ่มจำนวนของผู้โดยสารได้
อาคารผู้โดยสารหลังนี้มีเคาเตอร์เช็คอินทั้งหมด 58 เคาเตอร์ ห้องพักผู้โดยสารขาออกจำนวน 23 จุด และ 4 สายพานกระเป๋า และรวมถึงจุดให้บริการและร้านค้าบางส่วน  การให้บริการขนส่งผู้โดยสารระหว่างอาคารและเครื่องบินจะใช้รถบัสเพื่อให้บริการเนื่องจากตัวอาคารผู้โดยสารแห่งนี้ไม่มีสะพานเชื่อมต่อระหว่างอาคารกับเครื่องบินโดยตรง
หลังจากการเปิดใช้งานอาคารผู้โดยสารหลังใหม่เมื่อเดือนมีนาคม 2561 อาคารผู้โดยสารหลังเก่าถูกใช้สำหรับสารการบินต้นทุนต่ำ ในวันที่อาคารผู้โดสารหลังใหม่ถูกเปิดใช้อย่างเป็นทางการไฟลท์สุดท้ายของอาคารผู้โดยสารหลังเก่านี้คือไฟลท์ที่เดินทางไปยังนครซูริค ประเทศสวิซเซอร์แลนด์ และไฟลท์ในประเทศไปยังซาลาล่า
สิ่งอำนวยความสะดวก > ทางวิ่งและลานจอดเครื่องบิน

ท่าอากาศยานแห่งนี้มีรันเวย์ 2 แห่ง โดยใช้รันเวย์ 08R/26L เดิมนั้นเป็นซึ่งรันเวย์นี้รองรับเครื่องบินขนาดใหญ่อย่าง โบอิ่ง 747-400 และ โบอิ่ง 777 ส่วนทางวิ่งแห่งใหม่ที่อยู่ทางทิศเหนือของอาคารผู้โดยสารหลังใหม่ คือทางวิ่ง 08L/26R ที่มีความยาว 4000 เมตร และสามารถรองรับการขึ้นลงของเครื่องบินอย่างโบอิ่ง 747-8 แอร์บัส เอ380 และแอนโทนอฟ เอเอ็น 2255 ได้ ซึ่งทางวิ่งแรกนั้นทางสนามบินได้ทำการปิดเพื่อปรับปรุงและขยาย
อาคารผู้โดยสารหลังเก่าสามารถรองรับการจอดของเครื่องบินได้ 32 ลำ  ทั้งสองด้านของอาคารผู้โดยสารรูปตัวที
สายการบินและจุดหมายปลายทาง > ผู้โดยสาร

สายการบินที่ให้บริการในไฟลท์ปกติและเช่าเหมาลำมายังและออกจากมัสกัส
| สายการบิน | จุดหมายปลายทาง   |
| --- | --- |
แอร์อาระเบีย: ชาร์จาห์
แอร์อินเดีย: เบงคลูรู, เจนไน, เดลี, กัว, ไฮเดอราบัด, มุมไบ
แอร์อินเดียเอกซ์เพรส: กันนุระ, โคจิ, โกฬิกโกฏ, มังกาลอร์, ธิรุวานดรัม
บังคลาเทศพิมาน: จิตตะกอง, ธากา, สิเลฏ
บริติชแอร์เวย์: ตามฤดูกาล: ลอนดอน–ฮีทโธรว์
จาม วิงส์ แอร์ไลน์: ดามัสกัส
อียิปต์แอร์: ไคโร
เอมิเรตส์: ดูไบ
เอธิโอเปียนแอร์ไลน์: อาดดิสอาบาบา
เอทิฮัด: อาบูดาบี
ฟลายดูไบ: ดูไบ
โกแอร์: กันนุระ, มุมไบ
กัลฟ์แอร์: บาห์เรน
อินดิโก: มุมไบ
อิหร่าน อาเซมาน แอร์ไลน์ส: ชบาฮาร์โกนารัก, ชิราซ
คีชแอร์: บันดาร์อับบาส, ชบาฮาร์โกนารัก, เกาะคีช, ชิราซ
เคแอลเอ็ม: อัมสเตอร์ดัม, ดัมมัม
คูเวตแอร์เวย์: คูเวต
โอมานแอร์: อาบูดาบี, อัมมาน–ควีนอาลียา, เอเธนส์, บาห์เรน, เบงคลูรู, กรุงเทพฯ–สุวรรณภูมิ, ไคโร, กาซาบล็องกา, เจนไน, โคลัมโบ–พัณฑารนายกะ, ดัมมัม, ดาร์ เอส ซาลาม, เดลี, โดฮา, ดูไบ, ดุกม์, แฟรงก์เฟิร์ต, กัว, กว่างโจว, ท่าอากาศยานนานาชาติราชีพ คานธี, อิสลามาบัด, อิสตันบูล, ชัยปุระ, จาการ์ตา–ซูการ์โน-ฮัตตา, ญิดดะฮ์, การาจี, กาฐมาณฑุ–ตริภูวัน, คาซาบ, โคจิ, โกฬิกโกฏ, กัวลาลัมเปอร์, คูเวต, ลาฮอร์, ลอนดอน–ฮีทโธรว์, ลัคเนา, มาเล, มะนิลา, อัลมะดีนะฮ์, แมนเชสเตอร์, มิลาน–มัลเปนซา, มอสโก–โดโมเดโดโว, มุมไบ, มิวนิก, ไนโรบี–เคนยัตตา, ปารีส–ชาร์ล เดอ โกล, ริยาด, เศาะลาละฮ์, เตหะราน, ธิรุวานดรัม, แซนซิบาร์, ซูริค   ตามฤดูกาล: อเล็กซานเดรีย–บอร์ก เอล อาหรับ
ปากีสถาน อินเตอร์เนชั่นแนล แอร์ไลน์: กวาดาร์, อิสลามาบัด, การาจี, ลาฮอร์, เปชาวาร์, เซียลคอต, ตูรบัต
เพกาซัส แอร์ไลน์ส: อิสตันบูล–ซาบีฮา เกิคเช่น)
กาตาร์แอร์เวย์: โดฮา
เกชม์แอร์: เกชม์
รีเจนท์แอร์เวย์: จิตตะกอง, ธากา
ซาลามแอร์: อาบูดาบี, อเล็กซานเดรีย–บอร์ก เอล อาหรับ, บาห์เรน, จิตตะกอง, โคลัมโบ–พัณฑารนายกะ, ดัมมัม, โดฮา, ธากา, ดูไบ, อิสตันบูล–ซาบีฮา เกิคเช่น), ญิดดะฮ์,  การาจี, กาฐมาณฑุ–ตริภูวัน, คาร์ทูม, คูเวต, มาชาด, อัลมะดีนะฮ์, มุลตาน, ริยาด, เศาะลาละฮ์, ชีราซ, เซียลคอต, เตหะราน   ตามฤดูกาล: บากู, อัฏฏออิฟ, ทบิลิซี, แทรบซอน  ให้เช่า: มูไคซนา
เซาเดีย: ญิดดะฮ์, อัลมะดีนะฮ์, ริยาด
สไปซ์เจ็ท: อัห์มดาบาด
ศรีลังกันแอร์ไลน์: โคลัมโบ–พัณฑารนายกะ
สวิสอินเตอร์เนชันแนลแอร์ไลน์: ดูไบ, ซูริค
การบินไทย: กรุงเทพฯ–สุวรรณภูมิ, การาจี
เตอร์กิชแอร์ไลน์: อิสตันบูล
ยูเอส–บังลาแอร์ไลน์: จิตตะกอง, ธากา
^1  เที่ยวบินของสายการบินบังคลาเทศพิมาน จากมัสกัตไปธากาแวะพักที่ซิลเฮต อย่างไรก็ตาม เที่ยวบินจากธากาไปมัสกัตไม่มีวันหยุด.
สายการบินและจุดหมายปลายทาง > สินค้า

| สายการบิน | จุดหมายปลายทาง   |
| --- | --- |
คาร์โกลักซ์: เจนไน, ฮ่องกง, ลักเซมเบิร์ก, มุมไบ
ดีเอชแอล เอวิเอชั่น: ดูไบ
สถิติการใช้ท่าอากาศยาน

| Year | Passengers | % Change |
| --- | --- | --- |
| 2018 | 15,413,135 |  9%   เก็บถาวร 2018-09-16 ที่ เวย์แบ็กแมชชีน |
| 2017 | 14,034,865 |  28% |
| 2016 | 10,314,449 |  18% |
| 2015 | 8,709,505 |  5% |
| 2014 | 8,310,927 |  10% |
| 2013 | 7,546,715 |  16% |
| 2012 | 6,479,860 |  13% |
| 2011 | 5,751,516 |  26% |
| 2010 | 4,556,502 |  14% |
| 2009 | 4,002,121 |  -5% |
| 2008 | 4,220,429 |  -12% |
| 2007 | 4,777,747 |  |
| Year | Freight in MT | Aircraft movements |
| --- | --- | --- |
| 2018 | 212,764 | 333,134 |
| 2017 | 200,852 | 203,572 |
| 2016 | 180,332 | 153,326 |
| 2015 | 154,868 | 109,920 |
| 2014 | 147,248 | 98,085 |
| 2013 | 120,040 | 81,244 |
| 2012 | 113,269 | 73,842 |
| 2011 | 98,780 | 68,696 |
| 2010 | 96,390 | 67,160 |
| 2009 | 64,419 | 55,330 |
| 2008 | 58,486 | 45,600 |
| 2007 | 77,292 | 45,655 |
| 2006 | 99,529 | 46,319 |
Aerial view of the entire airport showing the new terminal in the center with the old facilities on top
Terminal 2, the former main building
Oman Air Airbus A330-300s parked on the apron of the old terminal. Until the opening of the new Terminal 1, there were no jetbridges available.
ประมุขในนาม

ประมุขในนาม (อังกฤษ: Titular ruler) คือบุคคลที่มีตำแหน่งผู้นำอย่างเป็นทางการเพียงเล็กน้อย หรือมีอำนาจจริงบ้าง บางครั้งบุคคลนั้นอาจจะอยู่ในตำแหน่งผู้นำเพียงในนาม แต่ก็ยังใช้อำนาจเกินกว่าปกติ ซึ่งเป็นผลมาจากบุคลิกภาพและประสบการณ์ของบุคคลเหล่านั้น ประมุขในนามไม่ได้ถูกจำกัดอยู่เพียงแค่ผู้นำทางการเมือง แต่ยังหมายถึงองค์กรอื่นใด เช่น บรรษัท ด้วย
นิรุกติศาสตร์

Titular เป็นคำที่เกิดขึ้นจากการรวมคำว่า titulus (ตำแหน่ง, ยศ) ในภาษาละติน และคำเสริมท้ายในภาษาอังกฤษ -ar ซึ่งหมายถึง "ของ หรือ ขึ้นอยู่กับ"
พัฒนาการ

ในระบบรัฐสภาทุกวันนี้ส่วนใหญ่ ประมุขแห่งรัฐได้มีการพัฒนาไปทางใดทางหนึ่ง หรือถูกสร้างขึ้นเพื่อเป็นตำแหน่งของผู้นำ กรณีในอดีต ผู้นำมักจะมีอำนาจอย่างมีนัยสำคัญที่ถูกระบุไว้ในรัฐธรรมนูญของรัฐ แต่ก็ไม่สามารถใช้อำนาจเหล่านั้นได้ เนื่องจากการเปลี่ยนแปลงทางประวัติศาสตร์ภายในประเทศนั้น ในภายหลัง มักจะมีการแสดงไว้อย่างชัดเจนในเอกสารที่ซึ่งมีความตั้งใจทำให้ผู้นำไร้ซึ่งอำนาจ ประมุขแห่งรัฐจะอยู่ในตำแหน่งผู้นำในนามที่มักจะได้รับการยกย่องในฐานะสัญลักษณ์ของการ "นำพา" ผู้คน